hotchpotch/miracl-hf-unified huggingface dataset:
কোরাজন অ্যাকুইনো
মারিয়া কোরাজন সুমুলং "কোরি" কোজুয়াংকো-অ্যাকুইনো (; জন্ম: ২৫ জানুয়ারি, ১৯৩৩ - মৃত্যু: ১ আগস্ট, ২০০৯) ফিলিপাইনের বিশিষ্ট রাজনীতিবিদ ছিলেন। ফিলিপাইনের একাদশ প্রেসিডেন্টরূপে দায়িত্ব পালন করেন। ফিলিপাইন তথা এশিয়া মহাদেশের "প্রথম নারী রাষ্ট্রপতি" হিসেবে ইতিহাসে চিহ্নিত হয়ে রয়েছেন। ১৯৮৬ সালের সাধারণ জনগণের ভোট বিপ্লবে তিনি ক্ষমতাসীন সাবেক স্বৈরশাসক ফার্দিন্যান্দ মার্কোসকে গদিচ্যুত করার পাশাপাশি ফিলিপাইনে গণতন্ত্র সুসংহত করেন। ১৯৮৬ সালে বিখ্যাত টাইম সাময়িকীর পক্ষ থেকে তিনি বছরের সেরা নারী ব্যক্তিত্বরূপে মনোনীত হন।
কিশোরী অবস্থায় কোরি ম্যানিলার সেন্ট স্কলাস্টিকা’জ কলেজে অধ্যয়ন করেন। সেখানে তিনি শীর্ষস্থানীয় ছাত্রী ছিলেন। এরপর অ্যাসাম্পটন কলেজে প্রথম বর্ষ পর্যন্ত পড়াশোনা শেষে তিনি মাধ্যমিক শিক্ষা সমাপণের জন্যে মার্কিন যুক্তরাষ্ট্রে গমন করেন। সেখানে তিনি তাঁর কলেজ জীবন অতিবাহিত করেন। নিউইয়র্ক সিটির মাউন্ট সেন্ট ভিনসেন্ট কলেজে গণিত ও ফরাসী বিষয়ে অধ্যয়ন করেন। মার্কিন যুক্তরাষ্ট্রে অবস্থানকালীন কোরি মার্কিন যুক্তরাষ্ট্রের রাষ্ট্রপতি নির্বাচনে রিপাবলিকান প্রার্থী থমাস দেওয়ের প্রচারণা কর্মে স্বেচ্ছাসেবকদলের সাথে সংযুক্ত ছিলেন। উল্লেখ্য, ১৯৪৮ সালের ঐ নির্বাচনে ডেমোক্র্যাট প্রেসিডেন্ট হ্যারি এস. ট্রুম্যান বিজয়ী হয়েছিলেন।
জীবনের শেষ দিন পর্যন্ত কোরি রোমান ক্যাথলিক ধর্মালম্বী ছিলেন। ইংরেজি ভাষার পাশাপাশি তাগালগ, কাপামপাঙ্গান ও ফরাসী ভাষায় পারঙ্গমতা প্রদর্শন করেছেন। কোরাজন নিজেকে পরিপূর্ণভাবে গৃহিণীরূপে আখ্যায়িত করেছেন। সিনেটর বেনিগনো অ্যাকুইনোর সাথে বিবাহ-বন্ধনে আবদ্ধ হন। বেনিগনো অ্যাকুইনো তৎকালীন রাষ্ট্রপতি ফার্দিন্যান্দ মার্কোসের তুখোড় সমালোচক ছিলেন। মার্কিন যুক্তরাষ্ট্র থেকে চার বছর নির্বাসন শেষে দেশে ফিরে আসার পরপরই ২১ আগস্ট, ১৯৮৩ তারিখে বেনিগনো অ্যাকুইনো নিহত হন। এরপর কোরাজন মার্কোস সরকারের বিপক্ষে প্রবল প্রতিপক্ষীয় নেতার ভূমিকায় অবতীর্ণ হন।
১৯৮৫ সালের শেষদিকে প্রেসিডেন্ট মার্কোস নির্বাচনের ঘোষণা দেন। ফলে অ্যাকুইনো রাষ্ট্রপতি প্রার্থী হিসেবে নিজেকে হাজির করান। তাঁর উপ-রাষ্ট্রপতি হিসেবে সাবেক সিনেটর সালভেদর লরেলকে মনোনীত করেন। ৭ ফেব্রুয়ারি, ১৯৮৬ সালে নির্বাচন অনুষ্ঠিত হয়। বাতাস্যাং পামবানসা কর্তৃক প্রথমে মার্কোসকে বিজয়ী ঘোষণা করা হলেও তিনি তা নাকচ করে দেন। তিনি ব্যাপকভাবে গণবিক্ষোভের ডাক দেন এবং নিজেকে প্রকৃত বিজয়ী হিসেবে ঘোষণা করে প্রশাসনের প্রতারণার কথা তুলে ধরেন। ফিলিপিনোরা একবাক্যে তাঁর ডাকে সাড়া দেন ও সভা-সমাবেশ আহ্বান করে। এরফলে মার্কোস একঘরে হয়ে পড়েন এবং ২৫ ফেব্রুয়ারি, ১৯৮৬ তারিখে কোরাজন অ্যাকুইনোকে রাষ্ট্রপতির দায়িত্বভার প্রদান করতে বাধ্য হন। অ্যাকুইনো এ আন্দোলনকে "জনশক্তির আন্দোলনরূপে" আখ্যায়িত করেন।
সরকারি সিটি কলেজ, চট্টগ্রাম
সরকারী সিটি কলেজ, চট্টগ্রামে অবস্থিত একটি সরকারি কলেজ। ১৯৫৪ সালে প্রতিষ্ঠিত এই কলেজটি প্রথমে আইন কলেজ হিসেবে যাত্রা শুরু করলেও বর্তমানে এখানে উচ্চ মাধ্যমিক থেকে শুরু করে স্নাতকোত্তর পর্যায়ের পাঠ দান চালু রয়েছে।
স্নাতক পর্যায়ে এখানে ডিগ্রি (পাস) ছাড়াও ৪ বছর মেয়াদি সম্মান কোর্স চালু রয়েছে। সম্মান কোর্সের মধ্যে বাংলা, ইংরেজি, ইসলামের ইতিহাস, আরবি, পদার্থ, রসায়ন, গনিত, অর্থনীতি, কম্পিউটার সায়েন্স, মনোবিজ্ঞান, পরিসংখ্যান, আইন বিভাগ, হিসাব বিজ্ঞান, ব্যবস্থাপনা, দর্শন, রাষ্ট্রবিজ্ঞান্‌, উদ্ভিদ বিজ্ঞান, প্রাণী বিজ্ঞান ও অন্যান্য বিষয় রয়েছে।
এটি চট্টগ্রাম শহরের কেন্দ্র ডাবলমুরিং থানার অন্তর্গত নিউ মার্কেট মোড় নিকটবর্তী আইস্ ফ্যাক্টরী রোডে অবস্থিত। এর বিপরীতে চট্টগ্রাম রেলওয়েস্টেশন অবস্থিত ।
কুরুক্ষেত্র
কুরুক্ষেত্র একটি জায়গার নাম যেটা ঐতিহাসিক এবং ধার্মিক দিক থেকে গুরুত্বপূর্ণ। ইতিহাস অনুযায়ী এটি পাঞ্জাবের একটি জায়গা হলেও বর্তমানে জায়গাটি ভারতবর্ষের হরিয়ানা রাজ্যে অবস্থিত। মহাভারতের বর্ণনা অনুযায়ী, পান্ডব-কৌরবদের পূর্বপুরুষ রাজা কুরু এই জায়গাটির পত্তন করেন। এই জায়গাতেই মহাভারতের ধর্মযুদ্ধ হয়েছিল। ভাগবত গীতায় বলা হয়েছিল এই কুরুক্ষেত্রতেই।
থানেসার বা স্থানেশ্বর শহরটি এই কুরুক্ষেত্রের কাছেই অবস্থিত। এখানে একটি শিব মন্দির রয়েছে, যেটিকে এই এলাকার প্রাচীনতম মন্দির বলে মনে করা হয়। এই জায়গাটি থেকে কয়েক কিলোমিটার দুরে অবস্থিত আমিন নামের এক কেল্লাকে মহাভারত-এর অভিমন্যু-র কেল্লা বলে অবিহিত করা হয়।
দেবদাস (২০১৩-এর চলচ্চিত্র)
দেবদাস ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। ১৫ ফেব্রুয়ারী বিশ্ব ভালোবাসা দিবস উপলক্ষে মুক্তি দেয়া হয়। শরৎচন্দ্র চট্টোপাধ্যায় এর বিখ্যাত উপন্যাস "দেবদাস" অবলম্বনে নির্মাণ করা হয়েছে ছবিটি। এটি বাংলাদেশে নির্মিত দেবদাস গল্পের দ্বিতীয় সংস্করণ এবং বাংলাতে প্রথম রঙিন চলচ্চিত্র সংস্করণ। ছবিটি পরিচালনা করেছেন চাষী নজরুল ইসলাম এবং নাম ভুমিকায় অভিনয় করেছেন বাংলাদেশের তারকা অভিনেতা শাকিব খান, গল্পের চন্দ্রমুখী ও পার্বতী চরিত্রে অভিনয় করেছেন জনপ্রিয় দুই অভিনেত্রী মৌসুমী এবং অপু বিশ্বাস।
১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল "সাদা-কালো", এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/রিমেক অভিহিত করে কোনো শাখাতেই মনোনয়ন দেয়নি।
চাষী নজরুল ইসলাম ২০১০ সালে চলচ্চিত্রিটি নির্মানের কাজ হাতে নেন ইমপ্রেস টেলিফিল্ম এর ব্যানারে। কিছুটা ধীর গতির নির্মানের ফলে ২০১১, ২০১২ পেরিয়ে ২০১৩ সালে মুক্তি লাভ করে। এটির মহরত অনুষ্ঠানে বাংলাদেশের প্রথম "দেবদাস" চরিত্রের অভিনেতা বুলবুল আহমেদ উপস্থিত ছিলেন।
আমাদের সময়
দৈনিক আমাদের সময় বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০০৩ সালে এটি প্রথম প্রকাশিত হয়।
"আমাদের সময়" 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। সপ্তাহে এক দিন মূল ব্রডশিট পত্রিকার সঙ্গে সময়ের ডানা প্রকাশিত হয়।
আমাদের সময়-এর নিয়মিত আয়োজনে আছে-
ফিচারপাতা হিসেবে আছে-
আফ্রিকান ফুটবল কনফেডারেশন
কনফেডারেশন অব আফ্রিকান ফুটবল বা ক্যাফ (; ) আফ্রিকা মহাদেশের ফুটবল সংস্থার প্রধান পরিচালনা পরিষদ ও নিয়ন্ত্রণকারী সংস্থা। আফ্রিকার জাতীয় ফুটবল সংস্থাগুলোকে ক্যাফ পরিচালনা করে। এটি মহাদেশীয়, জাতীয় এবং ক্লাবভিত্তিক ফুটবল প্রতিযোগিতা পরিচালনা করে থাকে। পাশাপাশি পুরস্কারের অর্থমূল্য, নিয়ম-নীতি প্রণয়ন ও প্রচার স্বত্ত্বের বিষয়েও এটি হস্তক্ষেপ করে। ফিফার নিয়ন্ত্রণাধীন ছয়টি মহাদেশীয় ফুটবল সংস্থার অন্যতম বৃহত্তম হচ্ছে ক্যাফ। উয়েফা'র তুলনায় এটি মাত্র তিন বছর পরে গঠিত হয়। কিন্তু দীর্ঘদিন যাবৎ জাতীয় ও স্থানীয় প্রতিযোগিতায় খেলাধুলার মান উন্নয়নে কাজ করে যাচ্ছে।
১৯৯৮ সালে ফ্রান্সে অণুষ্ঠিত ফিফা বিশ্বকাপের পর এ অঞ্চল থেকে ৫টি দেশ বিশ্বকাপের মূল পর্বে খেলার যোগ্যতা অর্জন করে। পরবর্তীতে দক্ষিণ আফ্রিকায় অণুষ্ঠিত ২০১০ সালের বিশ্বকাপে স্বাগতিক দেশসহ মোট ৬টি দেশের জাতীয় ফুটবল দল অংশ নিয়েছিল। কিন্তু, ২০১৪ সালের বিশ্বকাপে দলের সংখ্যা পূর্বাবস্থায় ফিরিয়ে আনা হয়েছে।
মিশর, দক্ষিণ আফ্রিকা এবং সুদানের ফুটবল সংস্থা একত্রিত হয়ে সুদানের রাজধানী খার্তুমে ৮ ফেব্রুয়ারি, ১৯৫৭ তারিখে ক্যাফ গঠন করে। এর পূর্বে ৭ জুন, ১৯৫৬ তারিখে কিছুসংখ্যক মিশরীয়, সোমালি, দক্ষিণ আফ্রিকান ও সুদানী পর্তুগালের লিসবনে অ্যাভনিদা হোটেলে সংস্থা গঠনের উদ্দেশ্যে মিলিত হয়েছিলেন। খার্তুমে সংস্থার সদর দফতর প্রথম স্থাপন করা হলেও কয়েক মাস পর সুদানিজ ফুটবল সংস্থায় আগুন লাগে ও তা ছড়িয়ে পড়লে পার্শ্ববর্তী কায়রোতে সংস্থার কার্যালয় স্থানান্তর করা হয়। ২০০২ সাল থেকে প্রশাসনিক কার্যক্রম কায়রোর কাছাঁকাছি সিক্সথ অব অক্টোবর সিটিতে পরিচালিত হচ্ছে। শুরুতে চারটি দেশের জাতীয় ফুটবল সংস্থা এর সদস্য ছিল। বর্তমানে এ সংখ্যা ৫৬টিতে এসে পৌঁছেছে। তন্মধ্যে ৫৪টি পূর্ণাঙ্গ ও ২টি - জাঞ্জিবার ও রিইউনিয়ন আইল্যান্ড সহযোগী সদস্য হিসেবে রয়েছে।
সংস্থার প্রথম মহাসচিব ছিলেন ইউসুফ মোহাম্মদ এবং সভাপতি হিসেবে দায়িত্ব পালন করেন আবদেল আজিজ আবদাল্লাহ সালেম। বর্তমান সভাপতি হিসেবে রয়েছেন ইসা হায়াতো।
ক্যাফের সঙ্গীত নির্বাচনের জন্য ১৮ সেপ্টেম্বর, ২০০৭ তারিখে সমগ্র আফ্রিকায় গীতিকারদের কাছ থেকে প্রতিযোগিতায় অবতীর্ণ হবার আমন্ত্রণ জানায়। ক্যাফ সঙ্গীতে শুধুমাত্র বাদ্যযন্ত্র সহযোগে বাজানো হয়। এতে কোনরূপ গীত ছিল না যা বহু সাংস্কৃতিক সেতুবন্ধনসহ আফ্রিকার সঙ্গীতের কথা তুলে ধরে। এ সঙ্গীত ৭৪ সেকেন্ডব্যাপী সময়কাল নির্ধারিত হয়। ১৬ জানুয়ারি, ২০০৮ তারিখে এ সঙ্গীতকে পছন্দ করে প্রথম আত্মপ্রকাশ ঘটানো হয়। সঙ্গীত রচয়িতা কে ছিলেন তা এখনো অজানা রয়েছে।
সংস্থাটি প্রধান প্রতিযোগিতা হিসেবে পুরুষদের জাতীয় দলগুলো নিয়ে ১৯৫৭ সাল থেকে আফ্রিকান কাপ অব নেশন্স আয়োজন করে আসছে। ২০০৯ সাল থেকে আফ্রিকান নেশন্স চ্যাম্পিয়নশীপ প্রতিযোগিতাও নিয়ন্ত্রণ করে। এছাড়াও, অনূর্ধ্ব-২১ এবং অনূর্ধ্ব-১৭ পর্যায়ের প্রতিযোগিতাও আয়োজন করে।
উয়েফার সাথে যৌথভাবে যুব দল নিয়ে উয়েফা-ক্যাফ মেরিডিয়ান কাপ আয়োজন করে। ফুটসাল নিয়ে আফ্রিকান ফুটসাল চ্যাম্পিয়নশীপ অণুষ্ঠিত হয়। ক্যাফ বীচ সকার চ্যাম্পিয়নশীপ নামে বীচ সকার প্রতিযোগিতা রয়েছে। এছাড়াও, প্যান আফ্রিকান গেমসের ফটুবল বিষয়ে ক্যাফ সাংগঠনিকভাবে নিয়ন্ত্রণ করে।
অর্থপূর্ন শব্দ আরোহ
গণনীয় ভাষাতত্ত্বে, অর্থপূর্ন শব্দ আরোহ (English: Word Sense Induction (WSI)) অথবা বৈষম্য, প্রাকৃতিক ভাষা প্রক্রিয়াকরণের একটি খোলা সমস্যা, যা একটি শব্দের শব্দার্থ (অর্থাত অর্থ) স্বয়ংক্রিয় সনাক্তকরণ সম্পৃক্তি প্রকাশ করে। প্রদত্ত যে, অর্থপূর্ন শব্দ আরোহের উত্পাদ উদ্দিষ্ট শব্দের জন্য একটি অর্থের সেট (অর্থ জায়), এই কার্যতালিকা কঠোরভাবে শব্দার্থে দ্ব্যর্থতা নিরসনের সাথে সম্পর্কযুক্ত, যা একটি পূর্বনির্ধারিত অর্থ জায়ের উপর নির্ভর করে এবং শব্দের অণুষঙ্গে দ্ব্যর্থতা সমাধানের লক্ষ্যে কাজ করে।
অর্থপূর্ন শব্দ আরোহ আলগোরিদিমগুলি উত্পাদ হল একটি অণুষঙ্গের গুচ্ছবদ্ধতা, যেখানে উদ্দিষ্ট শব্দ অথবা একটি শব্দের গুচ্ছবদ্ধতা সম্পর্কযুক্ত উদ্দিষ্ট শব্দ উৎপন্ন করে। সাহিত্যের তিনটি প্রধান পদ্ধতি প্রস্তাব করা হয়েছে:প্রসঙ্গ গুচ্ছবদ্ধতায় একটি উদ্দিষ্ট শব্দের প্রতিটি সংঘটন একটি প্রসঙ্গ একমাত্রিক সারি হিসাবে প্রতিনিধিত্ব করা হয়। এই একমাত্রিক সারিগুলো পরে গুচ্ছবদ্ধভাবে দলবদ্ধ করা হয়, প্রতিটি উদ্দিষ্ট শব্দটির বিভিন্ন অর্থ প্রতিনিধিত্ব করে। এই ধরনের ধাতুগত পদ্ধতি শব্দ স্থান ধারণার উপর ভিত্তি করে নির্মিত, যা একটি একটি একমাত্রিক সারি যার আয়তন হচ্ছে শব্দ।
দ্বিতীয় পদ্ধতিটি উপলক্ষিত গুচ্ছবদ্ধ শব্দগুলোর পদ্ধতি দ্বারা গঠিত যা শব্দার্থগতভাবে অনুরূপ এবং এইভাবে একটি সুনির্দিষ্ট অর্থ বহন করতে পারে। এর মধ্যে রয়েছে লিন-এর কলনবিধি এবং সমিতি দ্বারা গুচ্ছবদ্ধতা কলনবিধি.
অর্থপূর্ন শব্দ আরোহের তৃতীয় প্রধান পদ্ধতি সহ-ঘটন চিত্র ধারণার উপর ভিত্তি করে তৈরি, যা একটি চিত্র যার উদ্দিষ্ট সম্পর্কযুক্ত শব্দের ছেদবিন্দুগুলো হল শব্দসমষ্টি এবং প্রান্ত সহ-ঘটনা শব্দগুলির জোড়া সংযোগ। পন্থার অন্তর্ভুক্ত: মার্কভ গুচ্ছবদ্ধতা কলনবিধি ব্যবহার করা, হাইপারলেক্স এবং উহার রূপগুলোর ব্যবহার
রবার্ট গ্রাবস
রবার্ট হাওয়ার্ড গ্রাবস একজন মার্কিন রসায়নবিদ। তিনি ২০০৫ সালে রসায়নে নোবেল পুরস্কার লাভ করেন।
গ্রাবস ফ্লোরিডা বিশ্ববিদ্যালয় থেকে ১৯৬৩ সালে ব্যাচেলর অব সায়েন্স এবং ১৯৬৫ সালে মাস্টার অব সায়েন্স ডিগ্রি অর্জন করেন। তিনি ১৯৬৮ সালে কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৬৯ সালে মিশিগান স্টেট ইউনিভার্সিটিতে রসায়নের সহকারী অধ্যাপক হিসেবে যোগদান করেন। ১৯৭৩ সালে সহযোগী অধ্যাপক পদে এবং ১৯৭৮ সালে পূর্ণ অধ্যাপক পদে উন্নীত হন।
রোয়াল্ড হোফমান
রোয়াল্ড হোফমান একজন মার্কিন তাত্ত্বিক রসায়নবিদ। তিনি ১৯৮১ সালে রসায়নে নোবেল পুরস্কার লাভ করেন।
তিনি কলাম্বিয়া বিশ্ববিদ্যালয় থেকে ১৯৫৮ সালে ব্যাচেলর অব আর্টস ডিগ্রি লাভ করেন। তিনি হার্ভার্ড বিশ্ববিদ্যালয় থেকে ১৯৬০ সালে মাস্টার অব আর্টস এবং ১৯৬২ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন ১৯৭৬ সালে রসায়নে নোবেল পুরস্কার জয়ী উইলিয়াম লিপ্সচম্ব। ১৯৬৫ সালে তিনি কর্নেল বিশ্ববিদ্যালয় এর রসায়ন বিভাগে সহযোগী অধ্যাপক পদে যোগ দেন এবং ১৯৬৮ সালে পূর্ণ অধ্যাপক পদে উন্নীত হন।
honorary Doctor of Technology degree from the Royal Institute of Technology, Stockholm, Sweden (১৯৭৭)
সম্মানসূচক ডিএসসি
থমাস এ. স্টিত্‌জ
থমাস আর্থার স্টিত্‌জ ইয়েল বিশ্ববিদ্যালয়ের একজন অধ্যাপক। তিনি ২০০৯ সালে রসায়নে নোবেল পুরস্কার লাভ করেন।
স্টিত্‌জ হার্ভার্ড বিশ্ববিদ্যালয় থেকে ১৯৬৬ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন উইলিয়াম লিপ্সচম্ব যিনি ১৯৭৬ সালে রসায়নে নোবেল পুরস্কার লাভ করেন।
রবার্ট কার্ল
রবার্ট ফ্লয়েড কার্ল রাইস বিশ্ববিদ্যালয়ের রসায়ন বিভাগের ইমেরিটাস অধ্যাপক। ফুলারিন আবিষ্কারের জন্য ১৯৯৬ সালে রসায়নে নোবেল পুরস্কার লাভ করেন।
কার্ল রাইস ইউনিভার্সিটি থেকে ১৯৫৪ সালে রসায়নে ব্যাচেলর অব সায়েন্স ডিগ্রি লাভ করেন। ইউনিভার্সিটি অব ক্যালিফোর্নিয়া, বার্কলে থেকে ১৯৫৭ সালে রসায়নে পিএইচডি দিগ্রি লাভ করেন। ১৯৫৮ সালে রাইস ইউনিভার্সিটি এ রসায়ন বিভাগে শিক্ষক হিসেবে যোগ দেন। ১৯৬৭ সালে অধ্যাপক পদে উন্নীত হন।
শেরউড রোল্যান্ড
ফ্রাঙ্ক শেরউড রোল্যান্ড একজন মার্কিন রসায়নবিদ। তিনি ১৯৯৫ সালে রসায়নে নোবেল পুরস্কার লাভ করেন।
রোল্যান্ড ১৯৪৮ সালে বিএ ডিগ্রি লাভ করেন। তিনি শিকাগো বিশ্ববিদ্যালয় থেকে ১৯৫১ সালে মাস্টার অব সায়েন্স এবং ১৯৫২ সালে পিএইচডি ডিগ্রি লাভ করেন। তিনি ১৯৬৪ সালে ইউনিভার্সিটি অব ক্যালিফোর্নিয়া, আরভিন এ রসায়নের অধ্যাপক নিযুক্ত হন।
উইলার্ড ফ্রাঙ্ক লিব্বী
উইলার্ড ফ্রাঙ্ক লিব্বী একজন মার্কিন ভৌত রসায়নবিদ। তিনি ১৯৬০ সালে রসায়নে নোবেল পুরস্কার লাভ করেন।
লিব্বী ইউনিভার্সিটি অব ক্যালিফর্নিয়া, বার্কলে থেকে রসায়নে ১৯৩১ সালে ব্যাচেলর অব সায়েন্স এবং ১৯৩৩ সালে পিএইচডি ডিগ্রি লাভ করেন। পরে সেখানেই তিনি প্রভাষক ও সহকারী অধ্যাপক হিসেবে কাজ করেন। ১৯৪৫ সালে তিনি শিকাগো বিশ্ববিদ্যালয় এ অধ্যাপক হিসেবে নিযুক্ত হন। ১৯৫৯ সালে ইউনিভার্সিটি অব ক্যালিফর্নিয়া, লস অ্যাঞ্জেলস এ রসায়নের অধ্যাপক হিসেবে নিযুক্ত হন।
ফুটবল ক্লাব বার্সেলোনার ম্যানেজারদের তালিকা
ফুটবল ক্লাব বার্সেলোনা স্পেনের বার্সেলোনা ভিত্তিক একটি ফুটবল ক্লাব, যা স্পেনের সর্বোচ্চ ফুটবল প্রতিযোগীতা লা লিগায় প্রতিদ্বন্দ্বিতা করে। বার্সেলোনার প্রথম পূর্ণকালীন ম্যানেজার ছিলেন জন ব্যারো। বার্সেলোনার প্রতিষ্ঠাতা এবং তত্‍কালীন পরিচালক জোয়ান গাম্পার তার সাথে চুক্তিসাক্ষর করেন এবং চার মাস পর কোন শিরোপা না জেতার কারনে তাকে বরখাস্ত করেন।
শিরোপা জয়ের দিক থেকে বার্সেলোনার অন্যতম সফল ম্যানেজার ছিলেন ইয়োহান ক্রুইফ। তিনি আট বছর এই দায়িত্বে ছিলেন এবং চারটি লা লিগা, একটি কোপা দেল রে, তিনটি স্পেনীয় সুপার কাপ, একটি উয়েফা কাপ উইনার্স কাপ, একটি উয়েফা চ্যাম্পিয়নস লিগ এবং একটি ইউরোপীয়ান সুপার কাপ শিরোপা জেতেন।
পেপ গার্দিওলা শিরোপা জয়ের দিক থেকে বার্সেলোনার সবচেয়ে সফল ম্যানেজার ছিলেন। গার্দিওলা দায়িত্ব গ্রহনের প্রথম মৌসুমেই বার্সেলোনা প্রথম স্পেনীয় ক্লাব হিসেবে ট্রেবল জেতে। ২০০৯ সালে তার অধীনে ফুটবলের ইতিহাসে প্রথম ক্লাব হিসেবে এক পঞ্জিকাবর্ষে সাম্ভব্য ছয়টি শিরোপার সবকয়টি জেতে বার্সেলোনা। এছাড়া, লুইস এনরিকেও বার্সেলোনার অন্যতম সফল ম্যানেজার। তার তিন বছর মেয়াদে বার্সেলোনা ২টি লা লিগা, ৩টি কোপা দেল রে, ১টি স্পেনীয় সুপার কাপ, ১টি উয়েফা চ্যাম্পিয়নস লিগ, ১টি ইউরোপীয়ান সুপার কাপ এবং ১টি ফিফা ক্লাব বিশ্বকাপ জেতে।
বার্সেলোনা প্রতিষ্ঠার পর প্রথম ২৯ বছর (১৮৯৯–১৯২৮) স্পেনে কোন জাতীয় ফুটবল লীগ ছিলনা। এসময় বার্সেলোনা কাতালুনিয়া অঞ্চলের প্রতিযোগীতায় প্রতিদ্বন্দ্বিতা করত, যার বিজয়ীরা অন্যান্য অঞ্চলের বিজয়ীদের সাথে কোপা দেল রে-তে প্রতিদ্বন্দ্বিতা করত।
১৯২৯ সালে স্পেনে প্রথম জাতীয় লীগ শুরু হয়। লীগের প্রতিষ্ঠাতা সদস্যদের মধ্যে বার্সেলোনাও ছিল। এছাড়া ক্লাবটি কাতালান চ্যাম্পিয়নশীপেও অংশগ্রহন করে। যা ১৯৪০ সালে বন্ধ হয়ে যায়। তবে লা লিগার পাশাপাশি কোপা দেল রে অব্যহত থাকে।
২০১৩ ফিফা কনফেডারেশন্স কাপ
২০১৩ ফিফা কনফেডারেশন্স কাপ () ২০১৩ সালের ফিফা কর্তৃক নিয়ন্ত্রিত আন্তর্জাতিক ফুটবল প্রতিযোগিতা। ২০১৪ সালের বিশ্বকাপের পূর্ব-প্রস্তুতিরূপে ব্রাজিলে অনুষ্ঠিত হয়। ১৫ থেকে ৩০ জুন, ২০১৩ তারিখ পর্যন্ত এ প্রতিযোগিতাটি সফলভাবে অনুষ্ঠিত হয়। স্বাগতিক ব্রাজিল ফুটবল দলটি ফিফা কনফেডারেশন্স কাপের বর্তমান শিরোপাধারী দল।
অংশতঃ এ প্রতিযোগিতাটি ২০১৪ সালের এশীয় অঞ্চল থেকে ফিফা বিশ্বকাপ যোগ্যতা নির্ধারণী খেলার সাথে সাংঘর্ষিক হবার প্রেক্ষাপটে এশিয়ান ফুটবল কনফেডারেশন (এএফসি) ফিফাকে তারিখ পরিবর্তনের জন্যে প্রস্তাবনা প্রেরণ করে। এছাড়াও, এশিয়া থেকে কনফেডারেশন্স কাপে প্রতিনিধিত্বকারী জাপান দলের সাথে আলোচনা করে খেলার দিন নির্ধারণের জন্যেও এএফসি সিদ্ধান্ত নেয়। আর্জেন্টিনা এবং ফ্রান্সের পর তৃতীয় দল হিসেবে উরুগুয়ে, ইতালি ও স্পেন দলের ফিফা কর্তৃক প্রধান ৩টি প্রতিযোগিতা - বিশ্বকাপ ফুটবল, অলিম্পিক এবং কনফেডারেশন্স কাপ জয়ের প্রবল সম্ভাবনা ছিল।
১ ডিসেম্বর, ২০১২ তারিখে ব্রাজিলের সাঁউ পাউলু এলাকাধীন অ্যানহেম্বি কনভেনশন সেন্টারে প্রতিযোগিতার ড্র অনুষ্ঠিত হয়। একই কনফেডারেশনের একাধিক দলকে একই গ্রুপে রাখা হয়নি। প্রত্যেক গ্রুপেই উয়েফা এবং কনমেবলের প্রতিনিধি দলকে রাখা হয়। ব্রাজিল ও স্পেন স্বয়ংক্রিয়ভাবে উভয় গ্রুপে শীর্ষে ঠাঁই পায় এবং ইতালি ও উরুগুয়েকে যথাক্রমে গ্রুপ এ এবং গ্রুপ বি’তে রাখা হয়।
প্রতিযোগিতার ড্র নির্ধারণী অনুষ্ঠানে আনুষ্ঠানিকভাবে খেলার বল উন্মোচন করা হয়। বলের নামকরণ করা হয় "কাফুসা", যা [কা]র্নিভাল, [ফু]তবল এবং [সা]ম্বা থেকে নেয়া হয়েছে। আনুষ্ঠানিকভাবে খেলার বল উন্মোচনের দিনে ব্রাজিলের সাবেক অধিনায়ক কাফু-কে আমন্ত্রণ জানানো হয়েছিল।
২ এপ্রিল, ২০১৩ তারিখে ফিফা কর্তৃক প্রতিযোগিতাটি সুষ্ঠুভাবে পরিচালনার লক্ষ্যে আনুষ্ঠানিকভাবে গোল-লাইন প্রযুক্তি হিসেবে "গোলকন্ট্রোল জিএমবিএইচ" ব্যবহার করবে বলে ঘোষণা দেয়।
অংশগ্রহণকারী প্রত্যেকটি দলে ২৩ জন সদস্য থাকবে। প্রত্যেকটি দলকেই ফিফা কর্তৃক ঘোষিত ৭ জুন, ২০১৩ তারিখের মধ্যে সদস্যদের নাম ঘোষণা করতে হবে।
ব্রাজিলের বিভিন্ন শহরের ৬টি স্টেডিয়াম এ প্রতিযোগিতায় ব্যবহৃত হবে।
১৩ মে, ২০১৩ তারিখে দশজন রেফারি ও তাদের সহকারীদের তালিকা প্রকাশ করা হয়।
৩০ মে, ২০১২ তারিখে রিউ দি জানেইরুতে আনুষ্ঠানিকভাবে সময়সূচী ঘোষণা করা হয়।
প্রত্যেক গ্রুপের শীর্ষ দুই দল সেমি-ফাইনালে খেলার যোগ্যতা লাভ করবে। গ্রুপ থেকে প্রত্যেক দলের শীর্ষস্থান নিম্নরূপে প্রদান করা হবে:
"সকল সময় ব্রাজিল সময় (ইউটিসি-০৩) অনুযায়ী হবে।
যদি কোন কারণে নির্ধারিত সময়ের মধ্যে নক-আউট পর্বে খেলায় ফলাফল না হয়, তাহলে অতিরিক্ত আরো ৩০ মিনিট খেলা হবে। এরপরও খেলায় ফলাফল না আসলে পেনাল্টি শ্যুট আউটের মাধ্যমে খেলায় ফলাফল নির্ধারণ করা হবে।
শোলাকিয়া ঈদগাহ ময়দান
কিশোরগঞ্জ জেলা শহরের পূর্ব প্রান্তে অবস্থিত বাংলাদেশ তথা উপমহাদেশের সর্ববৃহৎ ও ঐতিহ্যবাহী শোলাকিয়া ঈদগাহ ময়দান। প্রতিবছর এ ময়দানে ঈদ-উল-ফিতর ও ঈদুল আযহা নামাজের জামাত অনুষ্ঠিত হয়। কালের স্রোতে শোলাকিয়া ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। বাংলাদেশের সর্ববৃহৎ ঈদের জামাত দিনাজপুরের "গোর-এ-শহীদ বড় ময়দানের" পর দ্বিতীয় সর্ববৃহৎ ঈদের জামাত অনুষ্ঠিত হয় এখানে। এ ময়দানের বিশাল জামাত গৌরবান্বিত ও ঐতিহ্যবাহী করেছে কিশোরগঞ্জকে। বর্তমানে এখানে একসঙ্গে তিন লক্ষাধিক মুসল্লি জামাতে নামাজ আদায় করেন। নামাজ শুরুর আগে শর্টগানের ফাঁকা গুলির শব্দে সবাইকে নামাজের প্রস্তুতি নেওয়ার জন্য সঙ্কেত দেওয়া হয়। কিশোরগঞ্জ শহরের পূর্বে নরসুন্দা নদীর তীরে এর অবস্থান।
ইসলামের ঐশী বাণী প্রচারের জন্য সুদূর ইয়েমেন থেকে আগত শোলাকিয়া 'সাহেব বাড়ির' পূর্বপুরুষ সুফি সৈয়দ আহমেদ তার নিজস্ব তালুকে ১৮২৮ সালে নরসুন্দা নদীর তীরে ঈদের জামাতের আয়োজন করেন। ওই জামাতে ইমামতি করেন সুফি সৈয়দ আহমেদ নিজেই। অনেকের মতে, মোনাজাতে তিনি মুসলি্লদের প্রাচুর্যতা প্রকাশে 'সোয়া লাখ' কথাটি ব্যবহার করেন। আরেক মতে, সেদিনের জামাতে ১ লাখ ২৫ হাজার (অর্থাৎ সোয়া লাখ) লোক জমায়েত হয়। ফলে এর নাম হয় 'সোয়া লাখি' । পরবর্তীতে উচ্চারণের বিবর্তনে শোলাকিয়া নামটি চালু হয়ে যায়। আবার কেউ কেউ বলেন, মোগল আমলে এখানে অবস্থিত পরগনার রাজস্বের পরিমাণ ছিল সোয়া লাখ টাকা। উচ্চারণের বিবর্তনে সোয়া লাখ থেকে সোয়ালাখিয়া_ সেখান থেকে শোলাকিয়া। পরবর্তিতে ১৯৫০ সালে স্থানীয় দেওয়ান মান্নান দাদ খাঁ এই ময়দানকে অতিরিক্ত ৪.৩৫ একর জমি দান করেন।
বর্তমান শোলাকিয়া ঈদগাহ মাঠের আয়তন ৭ একর। নরসুন্দা নদীর তীরে শোলাকিয়ার অবস্থান। বর্তমানে শোলাকিয়ার পূর্বপ্রান্তে দু'তলা একটি প্রাথমিক বিদ্যালয় আছে। এই ঈদগাহ মাঠটি চারপাশে উচু দেয়ালে ঘেরা হলেও মাঝে মাঝেই ফাঁকা রাখা হয়েছে যাতে মানুষ মাঠে প্রবেশ ও বের হতে পারে। এছাড়া এই মাঠের প্রাচীর দেয়ালে কোনো দরজা নেই। শোলাকিয়া মাঠে ২৬৫ সারির প্রতিটিতে ৫০০ করে মুসল্লি দাঁড়াবার ব্যবস্থা আছে। ফলে মাঠের ভেতর সবমিলিয়ে এক লাখ বত্রিশ হাজার ৫০০ মুসল্লি নামাজ আদায় করতে পারেন। তবে ঈদুল ফিতরের সময় দেখা যায়, আশপাশের সড়ক, খোলা জায়গা, এমনকি বাড়ির উঠানেও নামাজ আদায় করেন মুসল্লিরা। এভাবে সর্বমোট প্রায় তিন লাখ মুসল্লি ঈদের নামাজ পড়ে থাকেন। এবং এই মুসল্লির এই সংখ্যা প্রতিবছর বেড়ে চলেছে। শোলাকিয়া ঈদগাহ'র ব্যাবস্থাপনার জন্য ৫১ সদস্যের কার্যনির্বাহী কমিটি রয়েছে। ঈদের নামাজের জন্য সব ধরনের প্রস্তুতিমূলক কর্মকান্ড এই কমিটি করে থাকে।
আফজাল গুরু
আফজাল গুরু জয়েশ-ই-মোহাম্মদ নেতা যিনি ভারতের পার্লামেন্টে সন্ত্রাসী হামলায় অভিযুক্ত।
আফজাল গুরু একসময় ফলের ব্যবসা করতেন।
২০০১ সালের ১৩ ডিসেম্বর পাঁচজন স্বশস্ত্র বন্দুকধারী ভারতের পার্লামেন্টে ঢুকে এলোপাথাড়ি গুলি চালিয়ে নয়জনকে হত্যা করে। নিহতের ছয় জন নিরাপত্তাকর্মী এবং পার্লামেন্টের বাগানের এক মালি নিহত নিহত হন। একই সঙ্গে মারা যান হামলাকারি পাঁচ জঙ্গী। ওই হামলার পরিকল্পনার অভিযোগে আফজাল গুরুকে দোষী সাব্যস্ত করে ভারতের সর্বোচ্চ আদালত।
৯/২/২০১৩ তারিখ স্থানীয় সময় সকাল আটটায় তিহার জেলে তার ফাঁসি কার্যকর করা হয় এবং একই দিনে তিহার জেলের তিন নম্বর সেলের কাছে তাকে দাফন করা হয়। গত আট বছরের বেশি সময় ধরে তিনি এখানেই বন্দী ছিলেন।
আফজাল গুরুর ফাঁসি কার্যকর করার প্রতিবাদে পাকিস্তান অধিকৃত কাশ্মিরের রাজধানী মোজাফফরাবাদে শনিবার ৯ ফেব্রুয়ারি বিক্ষোভ প্রদর্শন করেছে কয়েকশ লোক। এছাড়া আফজালের ফাঁসির খবর প্রকাশিত হওয়ার পর যাতে নাশকতামূলক কর্মকাণ্ড না ঘটে, এ জন্য সীমান্তবর্তী রাজ্য জম্মু ও কাশ্মীর জুড়ে কারফিউ জারি করা হয়েছে।
আজিম উদ্দিন উচ্চ বিদ্যালয়
আজিম উদ্দিন উচ্চ বিদ্যালয় কিশোরগঞ্জ জেলা শহরের পূর্বপ্রান্তে শোলাকিয়ায় অবস্থিত একটি ঐতিহ্যবাহী শিক্ষা প্রতিষ্ঠান। এই বিদ্যালয়ে ষষ্ঠ থেকে দশম শ্রেণী পর্যন্ত ছাত্র-ছাত্রিদের পড়াশোনার সুব্যবস্থা রয়েছে। এই অঞ্চলের আর্থসামাজিক অবস্থার উন্নয়নে প্রতিষ্ঠানটির বিশেষ অবদান রয়েছে।
১৯১৬ সালে বিদ্যালয় প্রতিষ্ঠাকল্পে দানবীর মুন্সী আজিম উদ্দিন আহাম্মদ সাহেব নগদ ২০,০০০/- (বিশ হাজার) টাকা দান করে এবং উক্ত টাকায় তৎকালীন সময়ে ৪ একর ৬২ শতাংশ জমি বিদ্যালয়ের নামে ক্রয় করে উক্ত জমিতে বিদ্যালয় প্রতিষ্ঠা করেন। তৎকালীন সময়ে পিছিয়ে থাকা মুসলমানদের মধ্যে শিক্ষার আলো বিতরণের জন্য মুন্সী আজিম উদ্দিন আহাম্মদ প্রথমে সাঁতারপুর তারপর অত্র বিদ্যালয়টি বর্তমান স্থানে স্থানান্তরিত করেন। প্রতিষ্ঠানের প্রতিষ্ঠাতা প্রধান শিক্ষক বাবু হীরণ চন্দ্র গোস্বামী। তিনি ০৩/২/১৬ থেকে ১৯/১২/১৬ পর্যন্ত প্রধান শিক্ষক হিসাবে দায়িত বপালন করার পর বাবু বসন্ত কুমার চক্রবর্তী ২০/১২/১৬ থেকে ২৮/০৮/৩৩ পর্যন্ত বিদ্যালয়ের হাল ধরেন। তার সময় ১৯২২ সালে বিদ্যালয়ের কৃতী ছাত্র রেবতী মোহন বর্মণ অবিভক্ত বাংলায় কলকাতা বিশ্ববিদ্যালয়ের অধীনে এন্ট্রান্স পরিক্ষায় ১ম স্থান অধিকার করেন। পরবর্তীতে অনেক চড়াই উৎরাইয়ের মধ্যে দিয়ে বিদ্যালয়টি চলতে থাকে। এই অবস্থায় বিদ্যালয়টির অগ্রগতি ব্যাহত হলে ০১/০১/১৯৫১ সালে ত্রাতার ভূমিকা নিয়ে বিদ্যালয়ে প্রধান শিক্ষক হিসাবে যোগদান করেন মোঃ মতিউর রহমান। যাঁর হাতের ছোঁয়ায় বিদ্যালয়টি প্রাণ ফিরে পেল নতুন করে। যাকে বলা হয় আজিম উদ্দিন উচ্চ বিদ্যালয়ের আধুনিক রূপকার। তারপর আর পেছনে ফিরে তাকাতে হয়নি।
অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে। তাদের মধ্যে উল্লেখযোগ্য ক্রীড়াবিদ চুনিলাল গোস্বামী (ক্যাপ্টেন, মোহনবাগান ফুটবল টিম, কলকাতা), ফুটবলার আঃ রহমান চাঁন মিয়া।
সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকান্ডে অসংখ্যবার শ্রেষ্ঠত্বের সুনাম বয়ে এনেছে। তাদের মধ্যে নাট্যকার আব্দুল্লাহ আল মামুন, কবি আবিদ আজাদ, ভাষ্যকার নাজমুল হুদা, নৃত্য শিল্পী শুক্লা সরকার উল্লেখযোগ্য। বিগত ১৩ জানুয়ারী/২০০৮ ঢাকা বাংলা একাডেমীতে মানবাধিকার সংগঠন আইন ও শালিস কেন্দ্রে আয়োজিত ‘‘প্রথম জাতীয় দেয়াল পত্রিকা-২০০৮’’ প্রতিযোগিতায় ‘চন্দ্রাবতী’ ও ২০১১ সালে ’’দেয়াল ভাঙ্গার গান’’ প্রথম স্থান অধিকার করে।
মহান মুক্তিযুদ্ধে উক্ত প্রতিষ্ঠানটি বিশেষ ভূমিকা পালন করেছে। তৎকালীন মেজর এম. শফিউল্লাহর নেতৃত্বে অত্র প্রতিষ্ঠানে এক প্লাটুন সেনাবাহিনী নিয়ে অবস্থান করে মুক্তিযুদ্ধে অংশগ্রহণ করার লক্ষ্যে বহু লোকজনকে প্রশিক্ষণ দান করেন। অত্র প্রতিষ্ঠানের তৎকালীন প্রধান শিক্ষক জনাব মরহুম মতিয়ুর রহমান এঁর পুত্র এবং অত্র প্রতিষ্ঠানের কৃতী ছাত্র আতিকুর রহমান ভৈরবে পাক বাহিনীর সঙ্গে সম্মুখ যুদ্ধে শহীদ হন। অত্র বিদ্যালয়ের শিক্ষক জনাব আফতাব উদ্দিন মহান মুক্তিযুদ্ধে শহীদ হন।
স্তাফানি টেলর
স্তাফানি রোক্সান টেলর (; জন্ম: ১১ জুন, ১৯৯১) জ্যামাইকায় জন্মগ্রহণকারী ওয়েস্ট ইন্ডিজ দলের ক্রিকেটার। ডানহাতি ব্যাটসম্যান ও অফ ব্রেক বোলার হিসেবে তিনি ক্রিকেট খেলে থাকেন। ২০১১ সালে প্রথম ওয়েস্ট ইন্ডিয়ান নারী ক্রিকেটাররূপে আইসিসি’র বর্ষসেরা মহিলা ক্রিকেটার হিসেবে নির্বাচিত হন।
জ্যামাইকার স্পেনিশ টাউনে ১১ জুন, ১৯৯১ তারিখে জন্মগ্রহণ করেন টেলর। ১৭ বছর বয়সে ২০০৮ সালে ইউরোপ সফরে ওয়েস্ট ইন্ডিজ মহিলা ক্রিকেট দলে অভিষেক ঘটে তার। অভিষেকের পর থেকেই দলের অন্যতম খেলোয়াড় হিসেবে পরিগণিত হন। এ পর্যন্ত আশিটিরও অধিক আন্তর্জাতিক ক্রিকেট খেলায় অংশ নিয়েছেন তিনি। টুয়েন্টি২০ আন্তর্জাতিকের অভিষেক খেলায় উদ্বোধন করতে নেমে সর্বোচ্চ ৯০ রান করেন মাত্র ৪৯ বলে। এ রানটি অদ্যাবধি যে-কোন ওয়েস্ট ইন্ডিয়ান মহিলা দলের পক্ষে দ্বিতীয় সর্বোচ্চ রানের মর্যাদা পায়। এরফলে ওয়েস্ট ইন্ডিজ দলকে বড় ব্যবধানে আয়ারল্যান্ড মহিলা ক্রিকেট দলের বিপক্ষে জয়ী হতে সাহায্য করেছিলেন।
জান্নাতুল ফেরদৌস
ক্যাপটেন জান্নাতুল ফেরদৌস (জন্ম: অজানা) বাংলাদেশের বাংলাদেশের প্রথম নারী ছত্রীসেনা (প্যারাট্রুপার)।
জান্নাতুল ফেরদৌসের বাড়ি ব্রাক্ষণবাড়িয়ায় বিজয়নগর উপজেলার বিষ্ণুপুর গ্রামে। ব্যবসায়ী বাবা ও মা গৃহিণী। চার ভাই বোনের মধ্যে তিনি তৃতীয়।
জান্নাতুল ফেরদৌস বর্তমানে মিলিটারি একাডেমির কম্পিউটার প্রশিক্ষক হিসেবে কর্মরত। তিনি ২০০৯ সালের ২৪ ডিসেম্বর ৫৯তম বিএমএ লং কোর্সের মাধ্যমে সেনাবাহিনীতে যোগ দেন। ২০০৭ সালে বাংলাদেশ মিলিটারি একাডেমির (বিএমএ) ৫৯তম ব্যাচের ক্যাডেট হিসেবে সেনাবাহিনীতে তাঁর যাত্রা শুরু করেন। তিনি বর্তমানে সেনাবাহিনীর ক্যাপ্টেন।
বাংলাদেশে প্রথম নারী ছত্রীসেনা (প্যারাট্রুপার) হিসেবে তিনি সফলভাবে এক হাজার ফুট উঁচু থেকে অবতরণের সম্মান অর্জন করেছেন। ২০১২ সালের ১২ ফেব্রুয়ারি বেলা ১১টা ২০মিনিটে তিনি সিলেটের জালালাবাদ সেনানিবাসের পানিছড়া এলাকায় বিমানবাহিনীর একটি বিমান থেকে প্যারাসুটের মাধ্যমে সফলভাবে মাটিতে অবতরণ করেন।
সাবলাইম টেক্সট
সাবলাইম টেক্সট একটি পাইথন নির্মিত ক্রস-পাটফর্ম ভিত্তিক টেক্সট এবং সোর্স কোড এডিটর।প্রোগ্রামটি প্রকৃতপক্ষে ভিম প্রোগ্রামটির উন্নততর ভার্সন হিসেবে তৈরি করা হয়েছে
উইলিয়াম নোল্‌স
উইলিয়াম স্ট্যান্ডিশ নোল্‌স একজন মার্কিন রসায়নবিদ। তিনি ২০০১ সালে রসায়নে নোবেল পুরস্কার লাভ করেন।
নোল্‌স ম্যাসাচুসেটসের শেফিল্ডের বার্কশায়ার স্কুল থেকে হাইস্কুল গ্র্যাজুয়েশন সম্পন্ন করেন। তিনি হার্ভার্ড বিশ্ববিদ্যালয় থেকে ১৯৩৯ সালে রসায়নে ব্যাচেলর্স ডিগ্রি লাভ করেন। তিনি কলাম্বিয়া বিশ্ববিদ্যালয় থেকে পিএইচডি ডিগ্রি লাভ করেন।
টমাস চেক
টমাস রবার্ট চেক একজন রসায়নবিদ। তিনি ১৯৮৯ সালে রসায়নে নোবেল পুরস্কার লাভ করেন।
রবার্ট চেক ১৯৭০ সালে বিএ ডিগ্রি লাভ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৭৫ সালে পিএইচডি ডিগ্রি লাভ করেন। তিনি ডক্টরেটোত্তর গবেষণা করেন ম্যাসাচুসেট্‌স ইনস্টিটিউট অফ টেকনোলজিতে। ১৯৭৮ সালে যোগ দেন ইউনিভার্সিটি অব কলোরাডো অ্যাট বোল্ডার এ।
মার্টিন চেলফি
মার্টিন লী চেলফি একজন মার্কিন বিজ্ঞানী। তিনি কলাম্বিয়া বিশ্ববিদ্যালয়ের বায়োলজিক্যাল সায়েন্সেস এর একজন অধ্যাপক। তিনি ২০০৮ সালে রসায়নে নোবেল পুরস্কার পুরস্কার লাভ করেন।
চেলফির শৈশব কাটে শিকাগোতে। তিনি ১৯৭৭ সালে হার্ভার্ড বিশ্ববিদ্যালয় থেকে পিএইচডি ডিগ্রি লাভ করেন।
স্টানফোর্ড মুর
স্টানফোর্ড মুর একজন মার্কিন প্রাণরসায়নবিদ। তিনি ১৯৭২ সালে রসায়নে নোবেল পুরস্কার লাভ করেন। তিনি ১৯৩৫ সালে ভ্যান্ডারবিল্ট বিশ্ববিদ্যালয় থেকে গ্র্যাজুয়েট হন। তিনি ১৯৩৮ সালে ইউনিভার্সিটি অব উইসকনসিন,ম্যাডিসন থেকে ডক্টরেট ডিগ্রি লাভ করেন। তিনি তার কর্মজীবনের প্রায় পুরো সময়টাই রকফেলার বিশ্ববিদ্যালয় এ কাটান।
চার্লস হার্ডিঞ্জ
লর্ড হার্ডিঞ্জ বা চার্লস হার্ডিঞ্জ, ১ম ব্যারন হার্ডিঞ্জ অব পেনশার্স্ট, কেজি, জিসিবি, জিসিএসআই, জিসিএমজি, জিসিআইই, জিসিভিও, আইএসও, পিসি (; জন্ম: ২০ জুন, ১৮৫৮ - মৃত্যু: ২ আগস্ট, ১৯৪৪) ছিলেন ব্রিটিশ কূটনীতিবিদ ও রাজনীতিবিদ। ১৯১০ সাল থেকে ১৯১৬ সাল পর্যন্ত ব্রিটিশ ভারতের ভাইসরয় হিসেবে দায়িত্ব পালন করেন।
তাঁর নাম অনুসারে তৎকালীন ব্রিটিশ ভারতের বাংলাদেশ অংশের পাবনা জেলার পাকশি রেলস্টেশনের দক্ষিণে পদ্মা নদীর উপর হার্ডিঞ্জ ব্রিজ রেলওয়ে সেতু ১৯০৯-১৯১৫ সময়কালে নির্মাণ করা হয়।
চার্লস হার্ডিঞ্জ, ২য় ভিসকাউন্ট হার্ডিঞ্জের দ্বিতীয় পুত্র ছিলেন হার্ডিঞ্জ। হেনরি হার্ডিঞ্জ নামীয় ভারতের সাবেক গভর্নর-জেনারেল ছিলেন তাঁর দাদা অর্থাৎ দাদু। হ্যারো স্কুল এবং ক্যামব্রিজের ট্রিনিটি কলেজ থেকে শিক্ষালাভ করেছেন চার্লস হার্ডিঞ্জ।
১৭ এপ্রিল, ১৮৯০ তারিখে উইনফ্রেড সেলিনা স্টুর্ট, সি.আই. নামীয় তাঁর এক চাচাতো বোনকে বিয়ে করেন। উইনফ্রেড ছিলেন হেনরি গেরার্ড স্টুর্ট, ১ম ব্যারন অ্যালিংটন ও লেডি অগাস্টা বিংহ্যামের দ্বিতীয়া কন্যা। এ দম্পতির হন ডায়মন্ড হার্ডিঞ্জ নাম্নী এক কন্যা এবং আলেকজান্ডার হার্ডিঞ্জ নামীয় এক পুত্র সন্তান রয়েছে। পরবর্তীকালে আলেকজান্ডার ব্যারন হার্ডিঞ্জ অব পেনশার্স্ট হিসেবে দায়িত্ব পালন করেন। ৩ মে, ১৯২৩ তারিখে ডায়মন্ড প্রিন্স আলবার্ট, ডিউক অব ইয়র্ক এবং লেডি এলিজাবেথ বোজ-লিওনের বিয়েতে বরযাত্রী ছিলেন।
এফসি বার্সেলোনা জাদুঘর
এফসি বার্সেলোনা জাদুঘর () ইয়োসেপ লুইস নুনেজের প্রেসিডেন্সির অধীনে ১৯৮৪ সালের ২৪ সেপ্টেম্বর তারিখে উদ্বোধন করা হয়। ২০০০ সালে জোয়ান গাসপার্ট প্রেসিডেন্ট থাকাকালীন সময়ে জাদুঘরের নাম পরিবর্তন করে দেওয়া হয় প্রেসিডেন্ট নুনেজ জাদুঘর। ২০১০ সালের ১৫ জুন, লম্বা পুনর্গঠনের পর জাদুঘরটিকে পুনরায় চালু করা হয়।
এই পুনর্গঠনের সময় জাদুঘরকে একটি ত্রিমাত্রিক সিনেমা, অডিও ভিজ্যুয়াল স্পর্শ পর্দা এবং বার্সেলোনার ইতিহাসের তথ্য সহ তিনটি আলাদা বিভাগে বিভক্ত করা হয়। প্রথম বিভাগে রয়েছে ছবি, ডকুমেন্ট এবং শিরোপার সংগ্রহশালা, যা একটি মিথষ্ক্রিয় কাচের দেওয়ালের ভেতর ক্লাবের ইতিহাস বর্ণনা করে। এটি দর্শনার্থীদের পর্দা স্পর্শ করে তথ্য দেওয়াল দেখার সুযোগ করে দেয়। কাচের দেওয়ালটি লেজার প্রযুক্তিতে সজ্জিত, যা ব্যবহারকারীদের প্রতিক্রিয়ার মাধ্যমে স্থির চিত্র, ভিডিও চিত্র প্রদর্শন করায় এবং সঙ্গীত পরিবেশন করে। দ্বিতীয় বিভাগটি একটি ব্যক্তিগত চিত্রকর্মের সংগ্রহশালা, যেখানে স্যালভাদোর দালি, জোয়ান মিরো এবং তাপিয়েসের মত স্থানীয় চিত্রশিল্পীদের চিত্রকর্ম প্রদর্শিত হয়। তৃতীয় বিভাগটি একটি ফুটবলআর্টের সংগ্রহশালা। ক্লাবটির ইতিহাসের বিভিন্ন ধরনের স্মারক সেখানে প্রদর্শিত হয়। এছাড়া সেখানে রয়েছে একটি শিরোপা-ঘর, যেখানে বার্সেলোনা কর্তৃক অর্জিত প্রত্যেকটি শিরোপা এবং রেপ্লিকা সজ্জিত রয়েছে।
ফুটবলআর্টের সংগ্রহশালায় রয়েছে রোনাল্দ কোয়ম্যানের জুতা জোড়া, যা পরে তিনি ১৯৯২ সালের ইউরোপীয়ান কাপের ফাইনালে বার্সেলোনার হয়ে জয়সূচক গোল করেছিলেন। এটি ছিল বার্সেলোনার প্রথম ইউরোপীয়ান কাপ শিরোপা।
এই জাদুঘরটির আয়তন ৩৫,০০ বর্গমিটার এবং এতে প্রতি বছর গড়ে প্রায় ১.২ মিলিয়ন দর্শনার্থী ভ্রমন করে। দর্শনার্থীর দিক থেকে বার্সেলোনার জাদুঘরগুলোর মধ্যে এটি দ্বিতীয়।
সিটিসেল-চ্যানেল আই মিউজিক অ্যাওয়ার্ডস
'সিটিসেল-চ্যানেল আই মিউজিক অ্যাওয়ার্ডস' মোবাইল অপারেটর সিটিসেল এবং উপগ্রহ-ভিত্তিক বাংলা ভাষার টেলিভিশন চ্যানেল চ্যানেল আইয়ের যৌথ উদ্যোগে বাংলাদেশে সুস্থ সঙ্গীতের বিকাশের লক্ষ্য নিয়ে ও সংগীতে বিশেষ অবদানের সম্মাননা জানাতে ২০০৪ সালে শুরু হয়েছিল। সিটিসেল ও চ্যানেল আই যৌথ উদ্যোগে সংগীতের বিভিন্ন শাখায় পুরস্কার প্রদান করে আসছে।
সিটিসেল-চ্যানেল আই মিউজিক অ্যাওয়ার্ডস মোট ১৬টি ক্যাটাগরিতে প্রদান করা হয়। সঙ্গীত নিয়ে দক্ষিণ-পূর্ব এশিয়ার সবচাইতে বড় আয়োজন এটি। ২০১০ সাল থেকে পুরস্কারের অনুষ্ঠানটি সরাসরি চ্যানেল আই-এ সম্প্রচার করা শুরু করে।আজীবন সম্মাননা পুরস্কার
সমালোচক পুরস্কার
আজীবন সম্মাননা পুরস্কার
সমালোচক পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
সমালোচক পুরস্কার
আজীবন সম্মাননা পুরস্কার
সমালোচক পুরস্কার
দর্শক জরিপ পুরস্কার
আজীবন সম্মাননা পুরস্কার
বিশেষ সম্মাননা পুরস্কার
সমালোচক পুরস্কার
দর্শক জরিপ পুরস্কার
হিমনি ই ফ্লামুরিত
হিমনি ই ফ্লামুরিত (, ) হল আলবেনিয়ার জাতীয় সঙ্গীত। এর কথা আলবেনীয় কবি আসদ্রেনী (আলেকজান্ডার স্তাভ্রে দ্রেনোভা) লিখেছেন। এটি একটি কবিতা হিসেবে ২১শে এপ্রিল, ১৯১২ সালে বুলগেরিয়ার, সফিয়া শহরে "লিরি এ শ্চিপারিস" (বাংলাতে: আলবেনিয়া স্বাধীনতা) নামক একটি আলবেনীয় সংবাদপত্রে প্রথম প্রকাশিত হয়। কবিতাটির আসল শিরোনামটি ছিল "বেতিমি মি ফ্লামুর" (বাংলাতে: "পতাকাতে বন্ধক")। পরে এটি দ্রেনোভার একটি কবিতার ভলিউমের প্রকাশিত করা হয়, যার শিরোনাম ছিল "এন্দ্রা এ লতে" (বাংলাতে: স্বপ্ন এবং চোখের জল)। এটি বুখারেস্টে প্রকাশিত হয়েছিল।
সঙ্গীতটিতে সুর দেয় রোমানিয়ান সুরকার "চিপ্রিয়ান পরুম্বেস্কু", মূলত গানটি "পে-আল নোসত্রু স্তেয়াজ এ সক্রিস উনিরে"।
শামসুর রহমান (ক্রিকেটার)
মোহাম্মদ শামসুর রহমান বাংলাদেশের প্রথম-শ্রেণী এবং লিস্ট এ-এর ক্রিকেটার। তার জন্ম ৫ জুন, ১৯৮৮ সালে কুমিল্লায়। তিনি ডান হাতি ব্যাটসম্যান এবং ডান হাতি মিডিয়াম পেস বোলার। তার প্রথম-শ্রেণীর প্রথম সেঞ্চুরিটি আসে চট্টগ্রামের বিভাগের বিপক্ষে, এছাড়াও তার ৪টি প্রথম-শ্রেণীর অর্ধ-শতক রয়েছে। সীমিত ওভারের ম্যাচে জিম্বাবুয়ে 'এ' দলের বিপক্ষে তার ২টি অর্ধ-শতক রয়েছে, যার মধ্যে একটির সর্বোচ্চ ৬৩।
তিনি ২০১৩ বাংলাদেশ প্রিমিয়ার লীগে রংপুর রাইডার্সের হয়ে খেলেন এবং সাংবাদিকদের ভোটে টুর্নামেন্টের সেরা উদীয়মান ক্রিকেটারের পুরস্কার জিতেন (১২ ম্যাচে ৬টি অর্ধশতকসহ ৪২১ রান)।
ওয়াল্টার নর্মান হেওয়র্থ
ওয়াল্টার নর্মান হেওয়র্থ (জন্ম: ১৯ মার্চ, ১৮৮৩ - মৃত্যু: ১৯ মার্চ, ১৯৫০) একজন ব্রিটিশ বিজ্ঞানী। তিনি অ্যাসকরবিক এসিড (ভিটামিন সি) নিয়ে গবেষণার জন্য বিখ্যাত। এই গবেষণার জন্য তিনি ১৯৩৭ সালে নোবেল পুরস্কার লাভ করেন।
হেওয়র্থ ম্যানচেস্টার বিশ্ববিদ্যালয় থেকে ১৯০৬ সালে সম্মানসহ ১ম শ্রেণীতে পাস করেন। তিনি পিএইচডি ডিগ্রি লাভ করেন ইউনিভার্সিটি অফ গ্যটিঙেন থেকে। তিনি ম্যানচেস্টার বিশ্ববিদ্যালয় থেকে ১৯১১ সালে ডিএসসি ডিগ্রি লাভ করেন। ১৯১২ সালে ইউনিভার্সিটি অব সেন্ট অ্যান্ড্রুজ সালে প্রভাষক হিসেবে নিযুক্ত হন। ১৯২০ সালে ডারহাম বিশ্ববিদ্যালয় এ জৈব রসায়নের অধ্যাপক নিযুক্ত হন। ১৯২৫ সালে বার্মিংহাম বিশ্ববিদ্যালয় এ রসায়নের অধ্যাপক নিযুক্ত হন। এখানে তিনি ১৯৪৮ সাল পর্যন্ত কর্মরত ছিলেন।
রবার্ট রবিনসন
রবার্ট রবিনসন (জন্ম: ১৩ সেপ্টেম্বর, ১৮৮৬ - মৃত্যু: ৮ ফেব্রুয়ারি, ১৯৭৫) একজন ব্রিটিশ জৈব রসায়নবিদ। তিনি ১৯৪৭ সালে রসায়নে নোবেল পুরস্কার লাভ করেন।
রবিনসন ম্যানচেস্টার বিশ্ববিদ্যালয় থেকে ১৯০৬ সালে বিএসসি এবং ১৯১০ সালে ডিএসসি ডিগ্রি লাভ করেন। তিনি ১৯১২ সালে সিডনি বিশ্ববিদ্যালয়ে বিশুদ্ধ ও ফলিত জৈব রসায়নের প্রথম পূর্ণ অধ্যাপক নিযুক্ত হন। তিনি ১৯১৫ সালে ব্রিতেনে ফিরে লিভারপুল বিশ্ববিদ্যালয়ে যোগ দেন। ১৯২১ সালে তিনি সেন্ট অ্যান্ড্রুজ বিশ্ববিদ্যালয়ে রসায়নের অধ্যাপক হিসেবে যোগ দেন। ১৯২২ সালে তিনি ম্যানচেস্টার বিশ্ববিদ্যালয়ে জৈব রসায়নের চেয়ারম্যান নিযুক্ত হন এবং ১৯২৮ সালে লন্ডন বিশ্ববিদ্যালয়ে জৈব রসায়নের চেয়ারম্যান নিযুক্ত হন। তিনি ১৯৩০ সালে অক্সফোর্ড বিশ্ববিদ্যালয়ে রসায়নের পূর্ণ অধ্যাপক নিযুক্ত হন। ১৯৪৫ থেকে ১৯৫০ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।
রেদওয়ান রনি
রেদওয়ান রনি বাংলাদেশের একজন স্বনামধন্য টিভি নাটক ও চলচ্চিত্র পরিচালক নির্মাতা। তিনি নাটক এবং ছায়াছবি নির্মাণ করেন। তাঁর পরিচালিত চলচ্চিত্র "চোরাবালি" মুক্তি পায় ২০১২ সালের ২১ ডিসেম্বর।
রাজশাহী নিউ গভর্নমেন্ট ডিগ্রি কলেজ থেকে এইচ.এস.সি পাস করার পর ইস্ট ওয়েস্ট ইউনিভার্সিটিতে কম্পিউটার বিজ্ঞানে স্নাতক সম্পন্ন করেছেন।
রেদওয়ান রনি ২১ জানুয়ারি ২০১২ তারিখে বিয়ে করেন। তাঁর স্ত্রীর নাম আয়েশা প্রেমা।
"রেদওয়ান রনি" নিয়মিত ভাবে নির্মাণ করছেন নাটক, ছায়াছবি। এককভাবে তাঁর প্রথম কাজ টেলিফিল্ম ‘ উড়োজাহাজ’। এটি ২০০৬ সালে প্রকাশিত হয়। ২০১১ সালে নির্মাণ শুরু করেন তাঁর প্রথম পরিচালিত পূর্ণদৈর্ঘ্য চলচ্চিত্র চোরাবালি। অপরাধ থ্রিলার ধারার এই চলচ্চিত্রটি ২০১২ সালের ২১ ডিসেম্বর, দর্শক মহলে দারুন সাড়া ফেলে এটি। কিন্তু, কয়েকটি বিষয় ও দৃশ্য চলচ্চিত্র সমালোচকদের তোপের মুখেও পড়তে হয়। এমনকি শেষ দৃশ্যে পুরনো দিনের চলচ্চিত্রের একঘেয়েমীর সমালোচনার ফলে তিনি সেই দৃশ্যটি বাদ দিয়ে নতুন দৃশ্য সংযোজন করে পুনরায় মুক্তি দেন।
টেলিভিশনে মোট নাটকের সংখ্যা এক পর্ব টিভি ড্রামা, টেলিফিল্ম , ছোট বড় ধারাবাহিক সব মিলিয়ে ১০০'র বেশি। এর মধ্যে উল্লেখ যোগ্য:
এইচ রবার্ট হরউইজ
হাওয়ার্ড রবার্ট হরউইজ একজন মার্কিন জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।
হরউইজ হার্ভার্ড বিশ্ববিদ্যালয় থেকে ১৯৭২ সালে এমএ এবং ১৯৭৪ সালে পিএইচডি ডিগ্রি অর্জন করেন। ১৯৭৮ সালে ম্যাসাচুসেট্‌স ইনস্টিটিউট অফ টেকনোলজির জীববিজ্ঞান বিভাগে সহকারী অধ্যাপক হিসেবে যোগ দেন এবং ১৯৮১ সালে সহযোগী অধ্যাপক পদে উন্নীত হন।
দানি আলভেস
দানিয়েল আলভেস দা সিলভা (জন্ম ৬ মে ১৯৮৩), সাধারনত দানি আলভেস নামে পরিচিত, একজন ব্রাজিলীয় ফুটবলার। তিনি একজন ফুল-ব্যাক হিসেবে ফরাসি ক্লাব প্যারিস সেন্ট জার্মেই এবং ব্রাজিল জাতীয় দলের হয়ে খেলেন।
তিনি সফলতার সাথে সেভিয়াতে ছয় বছর কাটিয়েছেন। সেখানে তিনি দুইবার উয়েফা কাপ এবং কোপা দেল রে জয়ের স্বাদ গ্রহণ করেছেন। ২০০৮ সালে ৩ কোটি ২৫ লক্ষ ইউরোর বিনিময়ে তিনি বার্সেলোনায় যোগ দেন। বার্সেলোনায় যোগদানের প্রথম মৌসুমেই তিনি ক্লাবের হয়ে ট্রেবল জেতেন। ২০১৫-১৬ মৌসুমে তিনি বার্সেলোনার হয়ে দ্বিতীয়বারের মত ট্রেবল জেতেন। ২০১৬ সালে তিনি ইতালিয় ক্লাব জুভেন্টাসে যোগ দেন।
লেল্যান্ড এইচ হার্টওয়েল
লেল্যান্ড হ্যারিসন হার্টওয়েল ২০০১ সালে চিকিৎসাবিজ্ঞানে নোবেল পুরস্কার লাভ করেন।
হার্টওয়েল ক্যালিফোর্নিয়া ইন্সটিটিউট অফ টেকনোলজি থেকে ১৯৬১ সালে ব্যাচেলর্স ডিগ্রি অর্জন করেন। পিএইচডি ডিগ্রি অর্জন করেন ম্যাসাচুসেট্‌স ইনস্টিটিউট অফ টেকনোলজি থেকে ১৯৬৪ সালে। ১৯৬৫ থেকে ১৯৬৮ সাল পর্যন্ত ইউনিভার্সিটি অব ক্যালিফোর্নিয়া, আরভিন এ অধ্যাপনা করেন। ১৯৬৮ সালে ওয়াশিংটন বিশ্ববিদ্যালয়ে যোগদান করেন।
আলেক্সিস সানচেজ
আলেক্সিস আলেহান্দ্রো সানচেজ সানচেজ (, ; জন্ম ১৯ ডিসেম্বর ১৯৮৮) একজন চিলিয় ফুটবলার যিনি ফরোয়ার্ড হিসেবে ইংলিশ প্রিমিয়ার লিগ এর দল ম্যানচেস্টার ইউনাইটেড এবং চিলি জাতীয় দলের হয়ে খেলেন।
জর্জ ওয়েলস বিডেল
জর্জ ওয়েলস বিডেল একজন মার্কিন জিনবিজ্ঞানী। তিনি ১৯৫৮ সালে চিকিৎসাবিজ্ঞানে নোবেল পুরস্কার লাভ করেন।
বিডেল নেব্রাস্কায় জন্মগ্রহণ করেন। নেব্রাস্কা বিশ্ববিদ্যালয় থেকে ১৯২৬ সালে বিএসসি ডিগ্রি অর্জন করেন। তিনি ১৯২৭ সালে এমএসসি ডিগ্রি অর্জন করেন। ১৯৩১ সালে কর্নেল বিশ্ববিদ্যালয় থেকে পিএইচডি ডিগ্রি অর্জন করেন। ১৯৩৬ সালে হার্ভার্ড বিশ্ববিদ্যালয়ের জিনতত্ত্বের সহকারী অধ্যাপক নিযুক্ত হন। ১৯৩৭ সালে স্ট্যানফোর্ড বিশ্ববিদ্যালয় এ জীববিজ্ঞানের অধ্যাপক নিযুক্ত হন।
কনকাকাফ
উত্তর, মধ্য আমেরিকা ও ক্যারিবিয় ফুটবল সংস্থা বা কনকাকাফ (; ; ; ) মহাদেশীয় ক্রীড়া পরিচালনা পরিষদরূপে উত্তর, মধ্য আমেরিকা ও ক্যারিবীয় অঞ্চলের ফুটবল সংস্থাগুলোকে নিয়ন্ত্রিত করে। এছাড়াও, দক্ষিণ আমেরিকার তিনটি দেশসহ গায়ানা, সুরিনাম, ফরাসি গিনিও কনকাকাফের সদস্যভূক্ত দেশ।
পুরুষদের ফুটবলে এ অঞ্চল থেকে মেক্সিকো আধিপত্য বিস্তার করে আছে। সাম্প্রতিক বছরগুলোতে মার্কিন যুক্তরাষ্ট্রও প্রভূত উন্নয়ন করেছে। উভয় দলই সকল ধরনের প্রতিযোগিতায় জয়লাভ করলেও কনকাকাফ গোল্ড কাপ জয় থেকে দূরে রয়েছে। মার্কিন যুক্তরাষ্ট্রের মহিলাদের প্রতিযোগিতায় ব্যাপক সাফল্য দেখিয়েছে। একমাত্র সদস্য হিসেবে তারা দুইবার বিশ্বকাপ ফুটবল, চারবার অলিম্পিক ও আটবার আলগার্ভ কাপ জয়লাভ করেছে।
১৮ সেপ্টেম্বর, ১৯৬১ তারিখে কনাকাফ মেক্সিকো সিটিতে প্রতিষ্ঠিত হয়। এনএএফসি ও সিসিসিএফ একীভূত হয়ে এ সংস্থাটি গঠিত হয়। এরফলে এটি ছয়টি মহাদেশীয় সংস্থার অন্যতম একটিরূপে ফিফার মর্যাদা পায়। প্রশাসনিক কার্যাবলীর মধ্যে রয়েছে জাতীয় দল ও ক্লাব দলগুলোর প্রতিযোগিতা পরিচালনা করা। ফিফা বিশ্বকাপের যোগ্যতা নির্ধারণী খেলাগুলো পরিচালনা করাও এর অন্যতম কাজ।
কনকাকাফের প্রথম সভাপতির দায়িত্বভার গ্রহণ করেন রামোন কল জমেট নামীয় একজন কোস্টারিকান। তিনিই এনএএফসি ও সিসিসিএফ একীভূত হযবার বিষয়ে গুরুত্বপূর্ণ ভূমিকা পালন করেন। ১৯৬৯ সালে তাঁর স্থলাভিষিক্ত হন মেক্সিকোর জোয়াকুইন সোরিয়া টেরাজাস। এরপর জ্যাক ওয়ার্নার ২১ বছর কনকাকাফের সভাপতি ছিলেন। ৩০ মে, ২০১১ সালে ৬১তম ফিফা কংগ্রেসে ফিফা সম্পর্কীত কার্যাবলী থেকে তাকে দূর্নীতির দায়ে সাময়িকভাবে বরখাস্ত করা হয়। ক্ষমতার সংঘাত উন্নয়নে ফিফা নীতি-নির্ধারক কমিটিতে কনকাকাফের মহাসচিব চাক ব্ল্যাজার অভিযোগপত্র দাখিল করেছিলেন। লিজলে অস্টিনকে ভারপ্রাপ্ত সভাপতি পদে মনোনীত করা হয় এবং তিনি ব্ল্যাজারকে মহাসচিবের পদ থেকে অব্যাহতি প্রদান করেন। দায়িত্ব-কর্তব্য পালনে অবহেলা ও সঠিক সিদ্ধান্ত গ্রহণ না করার প্রেক্ষাপটেই এ সিদ্ধান্ত নেয়া হয় বলে অস্টিন দাবী করেন। আমেরিকান হিসেবে তিনি এ পদের যোগ্য নন বলেও অভিহিত করেন। ২০ জুন, ২০১১ তারিখে জ্যাক ওয়ার্নার কনকাকাফের সভাপতি পদসহ ফিফার সকল ধরনের পদ থেকে অব্যাহতি নেন। নিজেকে তিনি ফুটবলের সকল স্তর থেকে দূরে রাখেন। ১০ মে, ২০১১ তারিখে ক্যারিবিয় ফুটবল ইউনিয়নের সভায় গৃহীত সিদ্ধান্ত মোতাবেক তাঁর বিরুদ্ধে দূর্নীতির তদন্তের বিষয়ের ফলেই এ সিদ্ধান্ত গ্রহণ করেন জ্যাক। সহ-সভাপতি আলফ্রেদো হইত মে, ২০১২ পর্যন্ত ভারপ্রাপ্ত সভাপতির দায়িত্বে ছিলেন।
মে, ২০১২ সালে কেম্যান দ্বীপপুঞ্জের বিশিষ্ট ব্যাংকার জেফ্রি ওয়েব কনকাকাফের বর্তমান সভাপতিরূপে আসীন রয়েছেন।
২০১২ ডিএ১৪
২০১২ডিএ১৪ পাথর আকৃতির একটি গ্রহাণু যেটি নিকট সময়ে পৃথিবীর সবচেয়ে কাছাকাছি অবস্থান করবে। নাসার প্রকাশ করা খবর অনুসারে ভূপৃষ্ঠ থেকে এর দূরত্ব হবে ১৭ হাজার ৭০০ মাইল। গ্রহাণুটির দৈর্ঘ্য ১৫০ ফুট।
২০১২ডিএ১৪ ৫০ মিটারের একটি পাথর খণ্ডের মতো। অন্যান্য গ্রহানুপুঞ্জগুলোর মতো বরফ বা বিভিন্ন মেটারিয়াল দিয়ে গঠিত হয়নি ২০১২ডিএ১৪।
একটি ফুটবল মাঠের অর্ধেকের সমান এই গ্রহাণুটি পৃথিবীর বায়ুমণ্ডলের বাইরে থাকবে বলে নিশ্চিত করেছেন বিজ্ঞানীরা। তাই আঘাত হানার ভয় নেই। তবে মহাকাশে অবস্থানকারী অধিকাংশ কৃত্রিম উপগ্রহের (স্যাটেলাইট) কক্ষপথের কাছে থাকবে এই গ্রহাণুটি। নাসার গবেষণাকেন্দ্র জেট প্রপালশন ল্যাবরেটরির বিজ্ঞানী ডোনাল্ড ইয়েওমানস বলেন, "গ্রহাণুটির সম্ভাব্য গমনপথ স্পষ্ট। এটি পৃথিবীর ১৭ হাজার মাইলের মধ্যে আসবে না। তাই পৃথিবীতে কোনো প্রভাবও ফেলবে না। বিভিন্ন স্যাটেলাইটের কক্ষপথের পাঁচ হাজার মাইলের মধ্য দিয়ে গ্রহাণুটি অতিক্রম করবে।" ১৯৯০ সালে মহাকাশ সার্ভে চালু করার পর থেকে পৃথিবীর কাছ ঘেঁষে এতো বড় আর কোন বস্তু অতিক্রম করতে দেখা যায়নি। ডন আশাবাদী হয়ে বলেন, প্রতি ৪০ বছরে একবার এসটেরিওড পৃথিবীর কাছ দিয়ে অতিক্রম করলেও প্রতি ১২শ’ বছরে একবার সংঘর্ষের আশঙ্কা তৈরি হয়। তবে যদি গ্রহাণুটি ভূপৃষ্ঠে আঘাত হানে, তাহলে ২ দশমিক ৪ মেগাটন ওজনের বোমার আঘাতের মতো প্রতিক্রিয়া হবে। এতে বড় কোনো এলাকা ধ্বংস হয়ে যেতে পারে। তবে গোটা পৃথিবী তেমন ক্ষতিগ্রস্ত হওয়ার আশঙ্কা নেই। এ রকম গ্রহাণু প্রতি ৪০ বছর পর পর পৃথিবীর কাছাকাছি অঞ্চল অতিক্রম করলেও প্রতি এক হাজার ২০০ বছরে মাত্র একবার আঘাত হানে। কারণ, ১০০ বছরেরও কিছু আগে (১৯০৮ সালের ৩০ জুন) পৃথিবীতে একটি গ্রহাণু আঘাত হেনেছিল। এতে সাইবেরিয়ার তুংগুস্কা অরণ্যাঞ্চলের প্রায় ৮০০ বর্গমাইল এলাকা মাটিতে মিশে যায়। ওই আঘাতের গতিবেগ ছিল ঘণ্টায় ৩৩ হাজার ৫০০ মাইল। পারমাণবিক বোমার চেয়ে গ্রহাণুর আঘাতের ধরন ভিন্ন। পারমাণবিক বোমা বিস্ফোরণের পর চারপাশে ছড়িয়ে পড়ে। কিন্তু মহাজাগতিক গ্রহাণু একটি নির্দিষ্ট লক্ষ্যে আঘাত হানে।
ভারত মহাসাগরের সুমাত্রা দ্বীপের ওপর দিয়ে ভাসমান গ্রহাণুটিকে ইউরোপ, অস্ট্রেলিয়া ও এশিয়া অঞ্চল থেকে দূরবীক্ষণ যন্ত্রের সাহায্যে দেখা যাবে। এটিকে নক্ষত্র বা ছোট্ট আলোকবিন্দুর মতো দেখাবে।
ওশেনিয়া ফুটবল কনফেডারেশন
ওশেনিয়া ফুটবল সংস্থা বা ওএফসি () ওশেনিয়া অঞ্চলের বিভিন্ন দেশের ফুটবল সংস্থাগুলোর প্রধান পরিচালনাকারী সংস্থার দায়িত্ব পালন করছে। এটি মহাদেশীয় পর্যায়ের প্রধান ছয়টি আন্তর্জাতিক সংস্থার একটি হিসেবে পরিগণিত। নিউজিল্যান্ডসহ পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় দ্বীপপুঞ্জের রাষ্ট্রসমূহ ওএফসির সদস্য। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে থাকে এ সংস্থাটি।
বৈশ্বিক প্রধান ছয়টি কনফেডারেশনের একটি হলেও ওএফসি সবচেয়ে ছোট সংস্থা হিসেবে পরিচিত। ফুটবল খেলার তেমন জনপ্রিয়তা নেই ঐ সকল দ্বীপরাষ্ট্রগুলোই মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই। ২০০৬ সালের সংস্থার বৃহৎ ও সর্বাপেক্ষা সফলতম দল অস্ট্রেলিয়া সদস্যপদ প্রত্যাহার করে নেয়। এরফলে নিউজিল্যান্ড সংস্থার বৃহৎ সদস্যরূপে আসীন হয়েছে।
১৯৬৬ সালে ওএফসি প্রতিষ্ঠিত হয়। প্রতিষ্ঠাতা সদস্য হিসেবে ছিল -
১৯৯৬ সালে ফিফা কর্তৃপক্ষ ওএফসিকে পূর্ণাঙ্গ সংস্থারূপে স্বীকৃতি দেয় ও ফিফা নির্বাহী পরিষদের সদস্যপদ প্রদান করে। ১৯৯৮ সালে ওএফসি নতুন লোগো উন্মোচন করে। সংস্থার "দি ওয়েভ" নামে আনুষ্ঠানিকভাবে সাময়িকী প্রকাশ করা হয়। ২৪ মে, ২০০৪ তারিখে নিউ ক্যালেডোনিয়া ১১তম সদস্য হিসেবে ওএফসিতে অন্তর্ভুক্ত হয়। ১ জানুয়ারি, ২০০৬ তারিখে অস্ট্রেলিয়া ওএফসি থেকে সদস্যপদ প্রত্যাহার করে নেয় ও এশিয়ান ফুটবল কনফেডারেশনে স্থানান্তরিত হয়। ২০০৮ সালে সহযোগি সদস্য নর্দার্ন ম্যারিয়ানা আইল্যান্ডও সদস্যপদ প্রত্যাহার করে ও ২০০৯ সালে এএফসিতে কোয়াসি-মেম্বার হিসেবে যোগ দেয়। ২০০৯ সালের শেষার্ধ্বে পালাউও একই মর্যাদা নিয়ে এএফসিতে আবেদন করেছিল।
২০০৬ সালে অস্ট্রেলিয়া ওএসফি'র সদস্য পদ থেকে নিজেদের নাম প্রত্যাহার করে নেয়। পরবর্তীতে দলটি এশিয়ান ফুটবল কনফেডারেশনে অন্তর্ভুক্ত হয়। ওএফসিতে বর্তমানে ১১টি পূর্ণাঙ্গ সদস্য ও ৩টি সহযোগী ফুটবল সংস্থা সদস্য হিসেবে রয়েছে।
তাহিতি জাতীয় ফুটবল দল
তাহিতি জাতীয় ফুটবল দল () ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ফুটবল দল। তাহিতি ফুটবল ফেডারেশন কর্তৃক এ দলটি পরিচালিত ও নিয়ন্ত্রিত হয়। ওশেনিয়া ফুটবল কনফেডারেশন কর্তৃক পরিচালিত ২০১২ সালের ওএফসি নেশন্স কাপ প্রতিয়োগিতায় জয়লাভ করে, যা তাদের এ প্রতিয়োগিতায় প্রথম শিরোপা অর্জন। এরফলে দলটি ওএফসি অঞ্চল থেকে ২০১৩ সালে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করবে।
২১ সেপ্টেম্বর, ১৯৫২ সালে তাহিতি আনুষ্ঠানিকভাবে তাদের প্রথম ফুটবল খেলায় অংশগ্রহণ করে। নিজ মাঠে নিউজিল্যান্ড দলের বিপক্ষে অনুষ্ঠিত খেলাটি ২-২ গোলে ড্র হয়েছিল। এর সাতদিন পর পুণরায় দল দু'টো একে-অপরের বিরুদ্ধে অবতীর্ণ হয়। এতে নিউজিল্যান্ড ৫-৩ গোলে জয়ী হয়। ৩০ সেপ্টেম্বর তারিখে তৃতীয় বারের মতো খেলতে নামে উভয় দল। ২-০ ব্যবধানে জয়ী হয়ে তাহিতি প্রথম বিজয় লাভ করে। কিন্তু, এখনো পর্যন্ত অজানা যে, খেলাটি আন্তর্জাতিক পর্যায়ের ছিল কি-না!
নিউ ক্যালেডোনিয়ায় সেপ্টেম্বর, ১৯৫৩ সালে তাহিতি নিউ ক্যালেডোনিয়ার বিপক্ষে তিনটি খেলায় অংশ নয়। প্রথম খেলায় ৫-০ এবং পরবর্তী দুই খেলায় ৪-১ ব্যবধানে জয়ী হয় দলটি। এরপর তারা "নিউ হিব্রাইডস" (বর্তমানে: ভানুয়াতু) সফরে যায় এবং ভানুয়াতুর বিরুদ্ধে দুইটি খেলায় ৪-২ ব্যবধানে বিজয় লাভ করেছিল।
২০১২ সালে সলোমন দ্বীপপুঞ্জে অনুষ্ঠিত ৯ম ওএফসি নেশন্স কাপ প্রতিযোগিতায় স্বাগতিক সলোমন দ্বীপপুঞ্জ, নিউজিল্যান্ড, নিউ ক্যালিডোনিয়া, ভানুয়াতু, তাহিতি, ফিজি, পাপুয়া নিউগিনি এবং সামোয়া অংশগ্রহণ করে। লসন তামা স্টেডিয়ামে অনুষ্ঠিত চূড়ান্ত খেলায় নিউ ক্যালিডোনিয়া দলকে চং হিউ'র বিজয়সূচক গোলে ১-০ ব্যবধানে পরাজিত করে ও চ্যাম্পিয়ন হয়। এ জয়ের ফলে অস্ট্রেলিয়া (বর্তমানে ওএফসিতে নেই) ও নিউজিল্যান্ডের পর একমাত্র দলরূপে ওএফসি নেশন্স কাপ জয়ী হয়। পাশাপাশি দলটি ২০১৩ সালের ফিফা কনফেডারেশন্স কাপে অংশগ্রহণের সুযোগ লাভ করে।খেলার তারিখ:১৭ জুন, ২০১৩
প্রতিপক্ষ: নাইজেরিয়া 
প্রতিযোগিতা: ২০১৩ ফিফা কনফেডারেশন্স কাপ
খেলা ও গোল সংখ্যা ২৬ মার্চ, ২০১৩ পর্যন্ত সঠিক
কোচ এডি এতাইতা ২৪ মে, ২০১৩ তারিখে ২৩-সদস্যবিশিষ্ট দলের নাম ঘোষণা করেন।
বম ভাষা
বম ভাষা বম নৃগোষ্ঠীর ভাষা। এই ভাষা চীনা-তিব্বতি ভাষা পরিবারের কুকি-চিন-নাগা শাখার অন্তর্ভুক্ত।
১৮৯৪ সালে রেভারেন্ড জে এইচ লরেইন ও রেভারেন্ড এফ ডব্লিউ স্যাভেজ আইজলে রোমান বর্ণমালা অনুসরণে একটি লিপির প্রবর্তন করেন। মিজোরাম থেকে আসা লুসাই ধর্মপ্রচারকদের মাধ্যমে এ লিপি বম-পাংখোয়াদের মধ্যে প্রচলিত হয়। এ বর্ণমালায় ২৫টি রোমান বর্ণ ব্যবহার করা হয়।
বমদের বসবাস মূলত বাংলাদেশের চট্টগ্রামের বান্দরবান জেলায়। এ ছাড়া রাঙামাটির বিলাইছড়িতেও কিছু কিছু বম বাস করে। ১৯৯১ সালের আদমশুমারি অনুযায়ী, এদের লোকসংখ্যা ছয় হাজার ৯৭৮। বমরা একাধিক নামে পরিচিত, যেমন: বম, বন, বাউন, বোনজোগি, বঙ। গবেষকদের ধারণা, এককালে চীনের মূল ভূখণ্ডের চিনলুং এলাকায় এ জনগোষ্ঠীর বসবাস ছিল। পরে বার্মার চেনদুইন ও ইরাবতী নদীর মধ্যবর্তী অঞ্চলে এরা সরে আসে।
রোমান হরফকে বম ধ্বণির সাথে মিলিয়ে ধ (আ) ধ ি(অ) ন (বি) পয (চ) ইত্যাদি ২৫টি বর্ণ বিশিষ্ট বম বর্ণমালা উদ্ভাবন করা হয়।
চাক নরিস
চাক নরিস মার্কিন মার্শাল আর্টিস্ট ও অভিনয়শিল্পী। ২০০৬ সালে টাইম ম্যাগাজিন একটা সাক্ষাৎকার ছেপেছিল চাক নরিসের। সেখানে তাঁকে পরিচয় করিয়ে দেওয়া হয়েছিল ‘অনলাইন কাল্ট হিরো’ হিসেবে। তিনি গড়ে তুলেছেন চান কাক দো নামের মার্শালআর্ট। ২০০৫ সাল থেকে ইন্টারনেটে কিংবদন্তি হয়ে ওঠেন ওয়ে অব দ্য ড্রাগন ছবির এই অভিনয়শিল্পী।
চাক নরিসের জন্ম ১৯৪০ সালের ১০ মার্চে। ইউনাইটেড স্টেটস এয়ারফোর্স থেকে অবসর নেওয়ার পর মার্শাল আর্টের দুনিয়ায় পা রাখেন নরিস।
অস্কার পিস্টোরিয়াস
অস্কার লিওনার্দ কার্ল পিস্টোরিয়াস (; জন্ম: ২২ নভেম্বর, ১৯৮৬) দক্ষিণ আফ্রিকায় জন্মগ্রহণকারী বিখ্যাত দৌড়বিদ। তার দুই পা নেই; ফলে তিনি টি৪৩ শ্রেণীভূক্ত হওয়া স্বত্ত্বেও টি৪৪ শ্রেণীভূক্ত দলের দৌড় প্রতিযোগিতায় অংশগ্রহণ করেন। বর্তমানে তিনি টি৪৪ শ্রেণীর প্রতিযোগিতায় ২০০ মিটার ও ৪০০ মিটার দৌঁড় বিষয়ে বিশ্বরেকর্ডের অধিকারী। এছাড়াও, যুগ্মভাবে টি৪৩ শ্রেণীর ১০০ মিটার দৌড়ের বিশ্বরেকর্ডেও ভাগ বসিয়েছেন।
হেঙ্ক ও শীলা পিস্টোরিয়াস দম্পতির সন্তান অস্কার পিস্টোরিয়াস ২২ নভেম্বর, ১৯৮৬ সালে জোহান্সবার্গের স্যান্ডটনে জন্মগ্রহণ করেন। এরপর এক খ্রিস্টান বাড়িতে বেড়ে ওঠেন। তার "কার্ল" নামীয় এক জ্যেষ্ঠ ভাই ও "এইমি" নামে ছোট বোন আছে। পিস্টোরিয়াসের মা ৪৩ বছর বয়সে মারা যান; তখন তার বয়স ছিল ১৫ বছর যা তার জীবনে ব্যাপক প্রভাব বিস্তার করেছিল। তার প্রমাতামহ ইতালিয় অভিবাসী হিসেব কেনিয়ায় এসেছিলেন।
ফিবুলাবিহীন অবস্থায় পিস্টোরিয়াস জন্মগ্রহণ করেন। ১১ মাস বয়সে হাঁটু ও পায়ের গোড়ালি অংশ বিচ্ছিন্ন করতে হয়। কন্সট্যাশিয়া ক্লোফ প্রাইমারি ও প্রিটোরিয়া বয়েজ হাই স্কুলে অধ্যয়ন করেন। সেখানে তিনি ১১ থেকে ১৩ বছর বয়সের মধ্যে সময়কালে রাগবি ইউনিয়ন, ওয়াটার পোলো ও টেনিস খেলায় অংশ নেন। পাশাপাশি ক্লাব পর্যায়ের অলিম্পিক কুস্তিতেও খেলেন। দক্ষিণ আফ্রিকার প্রিটোরিয়ায় জেনি ব্রুক্স গ্যারেজের জিমে প্রশিক্ষণ নেন। ২০০৩ সালে হাটুতে গুরুতর আঘাতপ্রাপ্তি ঘটে তার। এরপর তিনি ২০০৪ সালের জানুয়ারি মাসে দৌড় খেলায় অংশ নেন। কোচ অ্যাম্পি লো তাকে সহযোগিতা করেন। এরপর তিনি আর পিছনে ফিরে তাকাননি। দক্ষিণ আফ্রিকার ফ্রাঙ্কোইজ ভ্যান্ডারওয়াট তার পা হিসেবে ব্লেড আকৃতির অতিরিক্ত অংশ স্থাপন করেন। দৌড়ের উপযুক্ত ব্লেডের অভাবে ভ্যান্ডারওয়াট স্থানীয় প্রকৌশলীদের সাথে আলাপ করে তা তৈরীর জন্য ফরমায়েশ দাখিল করে। কিন্তু ব্লেডগুলো দ্রুত ভেঙ্গে যাওয়ায় আমেরিকান স্প্রিন্টার ব্রায়ান ফ্রেজারের কাছে তাকে পাঠানো হয় ও আইসল্যান্ডের ওসার কোম্পানি উপযুক্ত ব্লেড তৈরী করে।
১৪ ফেব্রুয়ারি, ২০১৩ তারিখে পিস্টোরিয়াসকে খুনের দায়ে অভিযুক্ত করা হয়। রীভা স্টীনক্যাম্প নাম্নী তার মেয়েবন্ধুকে প্রিটোরিয়ায় সকালে নিজ বাড়িতে গুলি করে হত্যা করেন। কিছু প্রচারমাধ্যমের প্রতিবেদনে বলা হয় যে, তিনি ভুলবশতঃ এ হত্যাকাণ্ড ঘটিয়েছেন। কিন্তু স্থানীয় কর্তৃপক্ষ থেকে এ তথ্যের সত্যতা প্রকাশ পায়নি। তারা আরো বলেন, যদি ভুলবশত হত্যাকাণ্ড ঘটান তবে তিনি ১ টি গুলি অথবা সর্বোচ্চ ২ টি গুলি করবেন। সেখানে তিনি ৬ টি গুলি করেছেন। এরপর রীভা স্টীনক্যাম্প নিজের জীবন বাঁচাতে তিনি গোসল খানায় ঢোকেন। কিন্তু পিস্টোরিয়াস সেখানেও গুলি করেন ও ক্রিকেট ব্যাট দিয়ে তার মাথায় পেটান এবং তাঁর মৃত্যু ঘটে।
আলোকদিয়া ইউনিয়ন
আলোকদিয়া ইউনিয়ন বাংলাদেশের ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
এটি মধুপুর উপজেলার ১ কিঃমিঃ দক্ষিণে ১৮টি গ্রাম নিয়ে আলোকদিয়া ইউনিয়ন গঠিত। ইউনিয়নটি ৬০ ভাগ পাহাড় ও ৪০ ভাগ নীচু এলাকা নিয়ে গঠিত।
আলোকদিয়া ইউনিয়নের মোট আয়তন ৭৩৪৬ একর। ঘরবাড়ির সংখ্যা ৮৯৬৯ টি। গ্রমের সংখ্যা দশটি। বাংলাদেশের ২০১১ সালের আদমশুমারী অণুযায়ী আলোকদিয়া ইউনিয়নের মোট জনসংখ্যা ৪১,৬৭২ জন। এদের মধ্যে ১৭১৬২ জন পুরূষ এবং ১৭৪২৬ জন মহিলা। প্রতি ব:কি: এ ১১৬৩ জন লোক বাস করে। বর্তমান চেয়ারম্যান আবু সাইদ তালুকদার (দুলাল)।
নিবন্ধিত গ্রাম ভিত্তিক জন সংখ্যা :
আলোকদিয়া ইউনিয়নের সাক্ষরতার হার ২৬.৬%।
আউশনাড়া ইউনিয়ন
আউশনাড়া ইউনিয়ন বাংলাদেশর ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
আউশনাড়া ইউনিয়নের মোট আয়তন ১৭৪৭৭ একর।ঘরবাড়ির সংখ্যা ১৪৬২৪ টি। গ্রমের সংখ্যা ৩৭ টি।
বাংলাদেশের ২০১১ সালের আদমশুমারী অণুযায়ী আউশনাড়া ইউনিয়নের মোট জনসংখ্যা ৫৬৭৯৪ জন।এদের মধ্যে ২৭৭৫৫ জন পুরূষ এবং ২৯০৩৯ জন মহিলা। প্রতি ব:কি: এ ৮০৩ জন লোক বাস করে।
আউশনাড়া ইউনিয়নের সাক্ষরতার হার ৩২.৪%।
আরণখোলা ইউনিয়ন
আরানখোলা ইউনিয়ন বাংলাদেশর ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
আরানখোলা ইউনিয়নের মোট আয়তন ২৯৮৭ একর।ঘরবাড়ির সংখ্যা ১৫৪১০ টি। গ্রমের সংখ্যা ৪৩ টি।
বাংলাদেশের ২০১১ সালের আদমশুমারী অণুযায়ী আরানখোলা ইউনিয়নের মোট জনসংখ্যা ৫৯৮৯৫ জন।এদের মধ্যে ৩০১৯২ জন পুরূষ এবং ২৯৭০৩ জন মহিলা। প্রতি ব:কি: এ ৫০৯ জন লোক বাস করে।
আরানখোলা ইউনিয়নের সাক্ষরতার হার ২৩.৮%।
গোলাবাড়ী ইউনিয়ন, মধুপুর
গোলাবাড়ী ইউনিয়ন বাংলাদেশর ঢাকা বিভাগের টাঙ্গাইল জেলার মধুপুর উপজেলার একটি ইউনিয়ন।
গোলাবাড়ী ইউনিয়নের মোট আয়তন ৬৫৫৩ একর।ঘরবাড়ির সংখ্যা ৮৮৫৭ টি। গ্রমের সংখ্যা ৩২ টি।এই ৩২টি গ্রামের মধ্যে মাঝিরা একটি আদর্শ গ্রাম হিসেবে সকলের কাছে পরিচি।
বাংলাদেশের ২০১১ সালের আদমশুমারী অনুযায়ী গোলাবাড়ী ইউনিয়নের মোট জনসংখ্যা ৩৩৩৬১ জন।এদের মধ্যে ১৬৩৫৪ জন পুরূষ এবং ১৭০০৭ জন মহিলা। প্রতি ব:কি: এ ১২৫৮ জন লোক বাস করে।
গোলাবাড়ী ইউনিয়নের সাক্ষরতার হার ২১.৬%।
১।বীর মুক্তিযুদ্ধা হাজী আঃগফুর মাস্টার। 
২।আলহাজ্ব ছরোয়ার আলম খান আবু।
৩।আলহাজ্ব আঃ কদের (বি এস সি)।
৪।গোলাম মুস্তফা খান বাবলু।